**ОТЧЕТ**

**за осъществената контролна дейност от РИОСВ-Пазарджик**

**за месеците януари и февруари 2024 г.**

През **м. януари и м. февруари 2024 г.** експертите и специалистите на РИОСВ-Пазарджик извършиха **107** проверки в **86** обекта, от които **58** са планови и **49**  извънредни. В рамките на осъществения контрол са дадени **29** предписания за отстраняване на констатирани несъответствия и предприемане на мерки. За периода са предприети действия по **8** сигнала.

През м. януари и м. февруари експерти на РИОСВ-Пазарджик участваха в ДПК за строежи в землищата на с. Сбор, общ. Пазарджик и на селата Левски и Попинци, общ. Панагюрище. Експертите от направление БРЗТЗ взеха участие в междуведомствени комисии по заповед на Областния управител и на кметовете на Пазарджик и Велинград и в две заседания на комисия по чл. 17 при ОД „Земеделие“.

**През отчетния период са изготвени План за контролната дейност на РИОСВ-Пазарджик за 2024 г. и Отчет за дейността на инспекцията през 2023 година.**

**Административнонаказателна дейност**

През м. януари и м. февруари 2024 г. са съставени 3 (три) АУАН за констатирани административни нарушения на екологичното законодателство. Сключено е едно споразумение и са издадени четири наказателни постановления (НП) на обща стойност 9100 лeва.

АУАН е съставен на юридическо лице за нарушение на чл. 35, ал. 1, т. 3 от ЗУО.

АУАН е съставен на физическо лице за нарушение на чл. 17, ал. 1 от ЗЗТ.

АУАН е съставен на юридическо лице за нарушение на чл. 150, ал. 6 (предложение второ) от ЗУО.

Сключено е споразумение, с което е наложена имуществена санкция в рамер на 70 лв. за нарушение на чл. 31, ал. 1 от ЗБР, във връзка с чл. 128в от ЗБР.

Издадени са три наказателни постановления (НП) на кметове на общини за нарушение на чл. 19, ал. 3, т. 15 от ЗУО, на обща стойност 9000 лева.

Издадено е наказателно постановление (НП) на юридическо лице за нарушение на чл. 31, ал. 5, във връзка с чл. 31а, ал. 1 от ЗБР, във връзка с чл. 2, ал. 3, във връзка с ал. 2 от Наредба ОС на стойност 100 лева.

През м. януари и м. февруари 2024 г. няма наложени санкции по реда на чл. 69 от ЗООС, както и ПАМ.

Събраните суми от РИОСВ-Пазарджик по наложени глоби и санкции през м. януари и м. февруари 2024 г. са в общ размер 8545.50 лева, от които няма наложени санкции по чл. 69 от ЗООС, 8500 лева са от платени глоби /имуществени санкции по НП за нарушения на екологичното законодателство и влезли в сила НП/ по транзитната сметка.

Събрани от НАП по наложени глоби и/или санкции по специалните закони –45.50 лв., събрани за този период.

**Акценти от извършената месечна контролна дейност**

Изпълнение на годишния план за контролна дейност за 2023 г.

Контрол за чистотата на речните корита и прилежащи територии, на републиканската и общинска пътна мрежа.

Контрол за изпълнение на условията в разрешителните за заустване на отпадъчни води от промишлени обекти в област Пазарджик, емисионен контрол на обекти, заустващи отпадъчни води в повърхостни водоприемници, проверки за правилна експлоатация на пречиствателните съоръжения.

Контрол за намаляване емисиите на замърсители в атмосферния въздух.

Контрол за изпълнение изискванията на ЗУО при извършване на дейности по третиране на отпадъци.

Контрол по спазване на изискванията на Регламент (EO) №1013/2006.

Последващ контрол за изпълнение на дадени предписания.

Проверки по сигнали и жалби на граждани

**По отношение на превантивния контрол е извършено:**

* контрол за спазване на режимите в защитените територии (ЗТ), определени със заповедите им за обявяване;
* спазване на законодателството (ЗБР) при осъществяване на съгласувано ИП;
* спазване на условията, дадени в административен акт на министъра на околната среда и водите;
* участие в 48-то среднозимното преброяване на зимуващи водолюбиви птици в област Пазарджик;
* Защита и опазване на имуществото на стопани, обект на нападение от кафява мечка през 2023 г. с цел минимизиране на конфликта мечка – човек и намаляване опасността от незаконни посегателства срещу вида;
* Подпомагане на други институции в сферата на природозащитното законодателство;
* проверка на поставени условия в Решение по ОС;
* водене на процедурите по постъпили преписки от граждани и институции в регламентираните срокове.

**Tекущият и превантивен контрол** се извършват съгласно утвърден от министъра на околната среда и водите годишен план за контролната дейност на РИОСВ-Пазарджик за 2024 г., като са извършени планови и извънредни проверки по компоненти и фактори на околната среда, както следва:

* Проверки по прилагане разпоредбите на ЗУО - **53;**
* Проверки по Закон за водите - **15;**
* Проверки по Закон за почвите - **1;**
* Проверки по прилагане разпоредбите на ЗЧАВ - **7;**
* Комплексни проверки на дружества с КР - **2**;
* Комплексни проверки на дружества без КР - **3**;
* Проверки по прилагане на гл. 6 на ЗООС **– 3;**
* Контрол по ЗБР и ЗТЗ - **22**;
* Проверки по ЗООС **-** други **- 1;**

**Планови комплексни проверки на обекти без комплексно разрешително:**

* „Екобулхарт“ ЕООД, с. Главиница, общ. Пазарджик – площадка за третиране на неопасни отпадъци. Проверени компоненти и фактори на околната среда: „отпадъци“ и „атмосферен въздух“. При извършената проверка не са установени несъответствия с нормативните изисквания на ЗУО и ЗЧАВ.
* „Тити ойл“ ЕООД - маслобойна за производство на растителни масла в с. Мало Конаре, общ. Пазарджик. Проверени компоненти и фактори на околната среда: „отпадъци“, „води“, „атмосферен въздух“, ''химични вещества'', ''шум'' и ''екологична отговорност''. Дадено е предписание по отношение на компонент „атмосферен въздух“, да се извършват собствени периодични измервания за вредни вещества, изпускани от неподвижния източник - парен котел (ПКМ4) и получените резултати да се представят в РИОСВ-Пазарджик под формата на доклад на хартиен и електронен носител по чл. 39, ал. 2, ал. 4 от Наредба №6/1999 г. за реда и начина на измерване на емисиите на вредни вещества, изпускани в атмосферния въздух от обекти с неподвижни източници.

**Извънредна комплексна проверка на обект без КР:**

* по писмо от МОСВ с приложен сигнал от Омбудсмана на Република България относно изпълнение на поставени условия за етапа на експлоатация на ИП (от 22-ро до 35 условие) и на поставените мерки по чл. 96, ал. 1 т. 6 от ЗООС (точки IV и V в решението) в решение № 12-4/2009 г. по ОВОС на МОСВ за инвестиционно предложение „Добив на инертни материали (пясък и чакъл) от находище „Лозница-1“ в землищата на с. Динката и с. Памидово, общ. Лесичово, обл. Пазарджик, с възложител „Холсим Кариерни Материали“ АД. В проверката взеха участие и представители на Регионална здравна инспекция (РЗИ) Пазарджик и Община Лесичово. За изпълнението на поставените мерки по чл. 96, ал. 1, т. 6 от ЗООС от възложителя е представен писмен доклад с вх. № КД-03-10/27.02.2024 г. Проверени компоненти и фактори на околната среда: „отпадъци“, „води“, „почви“, „атмосферен въздух“, „химикали“, „екологична отговорност“ и „биоразнообразие“. Заключението от проверката е, че не е констатирано неизпълнение на поставените в решение по ОВОС № 12-4/2009 г. условия и мерки. Не се констатираха нарушения, свързани с неизпълнение на изискванията и разпоредбите на екологичното законодателство.

**Атмосферен въздух** – през м. януари и м. февруари по ЗЧАВ и подзаконовите нормативни актове са извършени 7 проверки - 3 планови и 4 извънредни. Дадени са 3 предписания. Експертите от направлението взеха участие в 3 комплексни проверки на обекти без КР и в 1 проверка на оператор с издадено КР - спазват се поставените в КР условие № 9 - емисии в атмосферата и условие № 12 – шум.

Взето е участие в държавни приемателни комисии за строежи:

- Подстанция „Попинци“ 110/20 kV - реконструкция на ОРУ 110 kV, находящ се в ПИ с идентификатор 57580.107.664, м. „Черешака“ по плана на с. Попинци, община Панагюрище, област Пазарджик.

- Реконструкция на ВЛ 110 kV „Грамада“ на стълб №78А до п/ст „Попинци“ с местонахождение: землищата на с. Сбор, община Пазарджик, с. Левски и с. Попинци, община Панагюрище.

**По ЗЧАВ и подзаконови нормативни актове:**

**Планови проверки**

По Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници, е извършена проверка на цех за производство на пелети в гр. Брацигово. Дадени са две предписания. Предстои последващ контрол.

По Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини, са извършени проверки на бензиностанции в гр. Стрелча и с. Бяга, общ. Брацигово. Извършвани са веднъж годишно проверки на системите за улавяне на бензиновите пари, съответстващи на Етап II на УБП. Резултати от проверките са отразени в дневници, налични в обектите. Операторите спазват изискванията на Наредба № 16 от 1999 г.

**Извънредни проверки**

Във връзка с получен сигнал за нетърпима миризма, след обсипване на тротоара пред жилищни кооперации в гр. Пазарджик, на ул. „Тодор Пенев“ № 2 и № 4 с прахообразна смес от калциев хипохлорид, калциев хлорид и калциев хидроксид (хлорна вар), е извършена проверка, при която органолептично не е установена неприятна миризма. В жилищния район няма промишлени източници на миризми.

Във връзка с дадени предписания и постъпили документации за съгласуване на броя и разположението на точки за вземане на проби/извадки по глава трета от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, са извършени проверки на предприятие за производство и ремонт на вагони и колооси в гр. Септември и на оризарна в с. Гелеменово, общ. Пазарджик. Дадено е предписание на оператора на предприятието за производство и ремонт на вагони и колооси за вдигане височината на две изпускащи устройства, съобразно чл. 4, ал. 3 от Наредба № 1 от 27.06.2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници. Предстои последващ контрол.

Във връзка с дадено предписание е извършена проверка на оризарна в с. Ковачево, общ. Септември. Даденото предписание е изпълнено.

**По Закона за защита от шума в околната среда (ЗЗШОС)**

Извършен е анализ на резултатите от четири доклада от извършени собствени периодични измервания на промишлен шум в околната среда. Не са установени превишавания на граничните стойности на еквивалентните нива на шум по границите на производствените площадки и в местата на въздействие.

Извършени са оценки на представени доклади с резултати от проведени СПИ на емисии на вредни вещества, изпускани в атмосферния въздух от 56 неподвижни източника (66 изпускащи устройства) на 12 обекта в землищата на гр. Пазарджик, гр. Пещера, гр. Панагюрище, гр. Септември, с. Оборище, общ. Панагюрище и с. Црънча, общ. Пазарджик, както и на две изпускащи устройства на РДБО Панагюрище за м. януари и м. февруари 2024 г. Анализът на резултатите показва, че са спазени емисионните норми.

Извършена е оценка на резултатите от СНИ на инсталация за производство на енергия от отпадъци и биомаса в гр. Пещера за м. декември 2023 г. и м. януари 2024 г. Анализът на резултатите показва, че са спазени емисионните норми, определени в издаденото КР на оператора.

От директора на РИОСВ-Пазарджик по чл. 11, ал. 2 от Наредба № 6 от 26 март 1999 г. за реда и начина за измерване на емисиите на вредни вещества, изпускани в атмосферния въздух от неподвижни източници, са утвърдени броят (10) и разположението на точки за вземане на проби/извадки за извършване на регламентираните измервания на 9 неподвижни източника на емисии.

Извършено е ежеседмично следене на сайтове в интернет за реклама на хладилни агенти – вещества, които нарушават озоновия слой и флуорсъдържащи парникови газове в бутилки за еднократна употреба или предлагани на по-ниски цени.

Във връзка с постъпили инвестиционни предложения за провеждане на процедури по ОВОС и ЕО, по компонент „атмосферен въздух“ и фактор „шум“ през месеците януари и февруари 2024 г. са изготвени 16 становища.

Взето е участие в обучителен семинар на тема „Представяне на програмен продукт AUSTAL 3.0 – обхват и приложение”, организиран от дирекция „Опазване чистотата на въздуха” в МОСВ.

**Води** – през отчетния период от експертите в направлението са извършени 15 проверки на 15 обекта, от които 12 планови /по Закона за водите /, 1 по сигнал и 2 за последващ контрал на дадени предписания.

Извършените планови проверки са по заповед РД 955/19.12.2023 г. на МОСВ за провеждане на емисионен контрол. Взети са водни проби за анализ от следните по- значими обекти: „ВиК“ ЕООД, гр. Белово - канализационна система на гр. Белово, „В и К“ ЕООД, гр. Стрелча - канализационна система на гр. Стрелча, „Елхим Искра“ АД, гр. Пазарджик - ПСОВ за химически замърсени води, „Информационни носители“ АД - ПСОВ за химически замърсени води, „Ди Ес Смит“ АД - ПСОВ за прозводствени отпадъчни води, „Асарел Медет“ АД – ПСРВ и ПСБФОВ. От резултатите, получени до момента, няма установени превишения на ИЕО съгласно разрешителните за заустване на операторите. Всички протоколи от проведен собствен мониторинг на отпадъчни води са въведени в информационната система за управление на водите.

Извършена е проверка по сигнал за нерегламентирано заустване на отпадъчни води от автомивка в гр. Велинград. Сигналът е неоснователен - отпадъчните води от автомивката се пречистват от модулно пречиствателно съоръжение тип КМУ. След пречистване отпадъчните води се заустват в градската канализация на гр. Велинград, съгласно становище и акт за въвеждане в експлоатация, издаден от Община Велинград. Авторът на сигнала е уведомен за резултатите от проверката. Дадено е едно предписание, което е изпълнено.

Във връзка с постъпили ИП за провеждане на процедури по ОВОС и ЕО са изготвени 12 становища по компонент „Води“.

**Почви –** презотчетния период са извършени: 1 планова проверка и участие в комплексна проверка на обект, съгласно изискванията и разпоредбите на Закона за опазване на почвите и Закона за опазване на земеделските земи.

Извършена е планова проверка на площадка, стопанисвана от ,,Хмела Велинград“ АД, на чиято територия се намира склад № 123 за съхранение на негодни за употреба препарати за растителна защита (ПРЗ). Установи се, че техническото състояние на склада е добро, няма изтичане или разпиляване на ПРЗ в и извън сградата на склада. Не са установени несъответствия с екологичното законодателство и опасност от замърсяване на компонентите на околната среда.

Експертът от направлението взе участие в извънредна проверка по писмо на МОСВ на кариера ,,Лозница 1“, за добив на инертни материали, находяща се в землищата на селата Памидово и Динката, общ. Лесичово, стопанисвана от ,,Холсим Кариерни Материали“ АД. При извършения оглед на място не се констатираха нарушения, свързани с неизпълнение на изискванията и разпоредбите на Закона за почвите и Закона за опазване на земеделските земи.

Експертът от направлението взе участие в комплексна проверка на оператор с издадено комплексно разрешително (КР) - ЕТ ,,Ангелов-Иван Ангелов“ с площадка, разположена в землището на гр. Пещера. Констатира се изпълнение на условието в комплексното разрешително, отговарящо на изискванията и разпоредбите на Закона за почвите и Закона за опазване на земеделските земи.

**Биологично разнообразие и НЕМ** – през отчетния период експертите и специалистите от направление БРЗТЗ извършиха 23 проверки в 10 обекта, в т.ч. 15 планови, 8 извънредни и 25 обхода. В рамките на осъществявания контрол няма дадени предписания. За констатирано нарушение на чл. 17, ал. 1 от ЗЗТ е съставен и предявен АУАН на физическо лице за незаконна сеч в границите на резерват „Купена“.

През отчетния период са извършени 13 планови проверки и 25 обхода в резервати „Купена“ и „Мантарица“. В резерват „Мантарица“ не са установени нарушения. С цел опазване от незаконни посегателства на резерват „Купена“ са увеличени обходите на парковата охрана и са проведени две акции със ЗЖУ – Пловдив. При едната от тях са заловени двама нарушители, на място е унищожен един самар, задържан е моторен трион, а дървата - около 0,3 м³, са оставени на място. На единия нарушител е съставен акт за административно нарушение на ЗЗТ, а на другия, предстои да бъде съставен АУАН след установяването му.

Планова проверка в ЗМ „Находище на атинска мерендера - село Исперихово“ не установи нарушения в защитената територия. Не са установени заплахи и/или намаляване на популацията на защитения растителен вид.

По постъпил сигнал на „зелен“ телефон е извършена извънредна проверка на място в имот с идентификатор 66559.50.1 по КККР на с. Синитово, общ. Пазарджик (територия, заета от водни обекти, с НТП водно течение на р. Марица). Подадената информация от сигналоподателя за незаконен добив на пясък от коритото на р. Марица и неговото извозване е неоснователна. За извършваните дейности е проведена процедура по оценка за съвместимост.

След постъпило предложение от Асоциация на парковете в България за обявяване на вековни или забележителни дървета по реда на глава пета от *Закон за биологичното разнообразие (ЗБР)* /ДВ, бр. 77/2022 г./ е извършена извънредна проверка. Установи се, че дърво от вида Бук (Fagus ssp.) има качествата на вековно/забележително дърво. Предстои повторна проверка в подходящ вегетационен период за определяне на видовата му принадлежност.

През отчетния период, съвместно с представители на БЗДП, се проведе 48-то среднозимно преброяване на зимуващи водоплаващи птици във водоеми на територията на област Пазарджик. То се провежда в рамките на Националната система за мониторинг на състоянието на биологичното разнообразие (НСМСБР). Събраната информация ще послужи за анализ на тенденциите в числеността на зимуващите водолюбиви птици в Р България и ще допринесе за изготвяне на доклад за състоянието на околната среда и доклад по чл. 12 от Директивата за птиците. Полеви формуляри със събрани данни от обследването на 10 влажни зони в областта са въведени в информационната система към НСМБР.

През отчетния период са получени два сигнала на „зелен“ телефон, свързани със защитени видове в безпомощно състояние (кукумявка и горска ушата сова). Предприети са действия, съгласно чл. 39, ал. 2, ал. 2 от ЗБР- ранените птици са изпратени за лечение в спасителен център.

През м. декември 2023 г., след предоставяне на целеви средства от МОСВ, бяха събрани оферти и закупени два електропастира. През месец януари 2024 г. те са предоставени чрез договори за безвъзмездно ползване на движими вещи на стопани от региона, претърпели щети от нападения на мечки през 2023 г., с цел опазване на стопанствата им (пчелно и животновъдно).

През отчетния период експерти от направлението взеха участие в:

* междуведомствена комисия за извършване на оглед върху почистен участък от речното легло на р. Стара река, в землището на с. Бяга, общ. Брацигово и гр. Пещера, по заповед на Областния управител;
* междуведомствена комисия за приемане на извършено почистване на прорасли във водното течение наклонени и паднали дървета, тревиста, храстова растителност и битови отпадъци в участък от ул. "Георги Кирков" до края на регулационните граници на гр. Велинград;
* комисия, назначена със заповед на кмета на община Пазарджик за почистване на речните участъци на р. Марица, р. Пишманка и р. Елшишка в урбанизирани територии;
* междуведомствена комисия за проверка на р. Чепинска в регулационните граници на гр. Велинград по заповед на кмета на община Велинград, за определяне на участъци.

Във връзка с текущи процедури през отчетния период са изготвени: 92 писма по реда на чл. 2, ал. 2 от Наредбата за ОС, 10 вътрешни становища, 3 Решения по ОС, 1 Решение за прекратяване на процедурата по ОС на основание чл. 27, ал. 2, т. 1 и чл. 56, ал. 1 от *Административнопроцесуален кодекс (АПК)*, чл. 6а, т. 2 от *Наредбата за ОС* и § 2 от Допълнителните разпоредби от същата наредба, 1 Решение за явна фактическа грешка, график за изпълнение на мониторингови дейности през 2024 г. в рамките на НСМБР, 15 други писма и справки.

Постигнат ефект от контролната и превантивната дейност: предотвратяване и отстраняване на нарушения в защитени територии и защитени зони, наказани нарушители, събрана е информация за числеността на зимуващите водолюбиви птици в областта и за състоянието на находището на защитен растителен вид, решени проблеми, свързани със защитени видове в безпомощно състояние, провеждане на процедурите по постъпили преписки от граждани и институции в регламентираните срокове и при спазване на екологичното законодателство.

**Отпадъци -** през м. януари и м. февруари 2024 г. по ЗУО са извършени **53** проверки в **44** обекта, от които **23** са планови и **30** извънредни. Дадени са **21** предписания. Съставени са два АУАН за нарушения на ЗУО на юридически лица.

**Акценти** **в контролната дейност**: контрол за изпълнение изискванията на ЗУО и подзаконовите нормативни актове при извършване на дейности по третиране на отпадъци, последващ контрол по дадени предписания, контрол за чистотата на речните корита и прилежащи територии, на републиканската и общинска пътна мрежа, контрол по спазване изискванията на Регламент (EO) №1013/2006, проверки по сигнали и жалби.

**Планови проверки:**

Извършени са планови проверки във връзка с изпълнение задълженията на кметовете на община Брацигово, Пещера, Велинград, Ракитово, Пазарджик, Сърница, Белово, Септември, Панагюрище и Стрелча по чл. 19, ал. 3, т. 10 от ЗУО. Не са констатирани несъответствия. Общините Панагюрище и Стрелча имат изготвен морфологичен анализ през 2022 г. Останалите общини имат изготвен морфологичен анализ на състава и количеството на битовите отпадъци през 2019 г. Дадени са предписания на кметовете на общините: Брацигово, Пещера, Велинград, Ракитово, Пазарджик, Сърница, Белово и Септември да предприемат необходимите действия за извършване на морфологичен анализ на количествата и състава на битовите отпадъци, образувани на териоторията на общината, съгласно изискванията на чл. 28 а от Наредба № 7/2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

Извършени са планови проверки в общините Ракитово, Велинград, Брацигово, Пещера, Белово и Септември във връзка с чл. 19, ал. 3, т. 7, т. 9 и т. 11 от ЗУО. Не са констатирани нарушения. Дадени са предписания на общините Ракитово, Белово и Септември да организират разделното събиране на опасните битови отпадъци извън обхвата на наредбите по чл. 13, ал. 1 от ЗУО и предаването им за оползотворяване и обезвреждане съгласно изискванията на чл. 19, ал. 3, т. 9 от ЗУО. Предстои последващ контрол.

Извършени са планови проверки във връзка с изпълнение задълженията на кмета на община Панагюрище, на община Стрелча и на община Сърница по чл. 52 от ЗУО и чл. 19, ал. 3,т. 5, т. 13 и т. 14 от ЗУО, при което се констатира, че във връзка с изискванията на чл. 19, ал. 3, т. 13 от ЗУО на интернет страницата на община Стрелча има непълна информация по т. 1 - 12, 14 и 15 от ЗУО, както и относно мерките за предотвратяване образуването на отпадъци и предотвратяването на нерегламен- тираното им изхвърляне. Дадено е предписание на кмета на община Срелча да допълни информацията за обществеността по т. 1 - 12, 14 и 15 и относно мерките за предотвратяване образуването и нерегламентираното изхвърляне на отпадъци. Пред- стои последващ контрол.

Извършена е планова проверка на депо за ТБО на община Брацигово. Констатира се, че депото е в добро техническо състояние. Протича трети етап от биологична рекултивация, полагат се необходимите грижи за рекултивираната площ, включващи косене и подхранване на растителността върху тялото на депото. Не се констатира нерегламентирано депониране на отпадъци и замърсяване с такива върху тялото на депото и на съседни имоти.

Извършена е планова проверка на площадка за третиране на неопасни отпадъци в гр. Велинград. Изпълняват се условията, поставени в издадения документ за дейности с отпадъци. За констатирани пропуски е дадено предписание отчетните книги по отпадъци да се водят по електронен път в НИСО, съгласно изискванията на чл. 11 от Наредба 1/2014 г. за реда и образците, по които се предоставя информация за дейностите с отпадъци и реда за водене на публични регистри и отчетите за предходната година да се представят ежегодно до 31 март на текущата година чрез НИСО, съгласно чл. 23, ал. 1 от същата Наредба.

Извършена е планова проверка на печатница в гр. Велинград. Констатирано е наличие на отпадъци, които не са класифицирани по реда на Наредба №2/2014 г., за което е дадено предписание. На място не е представен договор по чл. 8, ал. 1 от ЗУО за предадени отпадъци - изрезки от хартия. Дадено е предписание да се представи такъв в РИОСВ-Пазарджик.

При планова проверка на площадка за третиране на неопасни отпадъци на „Екобулхарт“ ЕООД в гр. Пазарджик, на ул. „Синитевска“ №12, УПИ II се установи, че на площадката не е извършвана дейност и няма налични отпадъци. Не са констатирани нарушения на ЗУО.

**Извънредни проверки:**

Извършена е извънредна проверка на ,,Лео Газ 80“ ЕООД във връзка с постъпил в РИОСВ сигнал за замърсяване с отпадъци. Проверен е терен в землището на с. Варвара, местност Бунара. Констатира се наличие на купчини с битови отпадъци и малко количество строителни. Дадено е предписание на управителя на дружеството за почистване на замърсения терен и предаване на отпадъците на ,,Регионално депо за неопасни отпадъци Пазарджик“. След извършен последващ контрол се установи, че предписанието е изпълнено, отпадъците са предадени на ,,Център за рециклиране ДЗЗД Пазарджик“ и в РИОСВ-Пазарджик са представени документи, удостоверяващи превоза и предаването им.

Извършени са извънредни проверки в гр. Пазарджик във връзка с чл.70(2) от ЗУО и подадени заявления за изменение и допълнение на разрешение за дейности по третиране на отпадъци, във връзка с добавяне на нова площадка и за разрешение за дейности по третиране на отпадъци от катализатори. Площадките отговарят на изискванията на ЗУО.

Извършена е извънредна проверка в гр. Пазарджик във връзка с изпълнение на дадено предписание за почистване на площадка, на която нерегламентирано са съхранявани отпадъци. Даденото предписание е изпълнено. Площадката е почистена и отпадъците са предадени на лица, които притежават документи по чл. 35 от ЗУО. В РИОСВ са представени документи, удостоверяващи тяхното предаване (договори съгласно изискванията на чл. 8, ал. 1 от ЗУО, кантарни бележки и приемо-предавателни протоколи).

Извършена е извънредна проверка по сигнал за функционирането на площадка за съхранение и предварително третиране на отпадъци в гр. Велинград, УПИ I – 21, м. Калище. Проверени са сключените договори с юридически лица за приемане и рециклиране на строителни отпадъци за периода м. януари 2020 г. – 22.02.2024 г. Не са констатирани нарушения. Дружеството изпълнява условията, поставени от директора на РИОСВ-Пазарджик в раздел III на издадения регистрационен документ за дейности по третиране на отпадъци.

Извършени са пет извънредни проверки по писмо на ОДБХ-Пазарджик, относно унищожаване на негодни за употреба ПРЗ, възбранени при контролната дейност на ОДБХ-Пазарджик и съгласно изискванията на ЗУО. Проверени са две селскостопански аптеки в гр. Пазарджик и дружествата ,,Бодис 2000 - Илчев и съдружие“ СД, ,,Балкан Райс Агро“ ЕООД и ЗП Методи Стоянов Йорданов, които съхраняват ПРЗ с изтекъл срок на годност в обособени за целта складови помещения. Установи се екологосъобразно съхранение на ПРЗ, по начин, който не замърсява компонентите на околната среда. Дадени са предписания за извършване на класификация на образуваните от дейността на селскостопанските аптеки, дружествата и ЗП отпадъци, по реда на Наредба №2/2014 г. за класификация на отпадъците. Извършен е последващ контрол.Установи се, че дадените предписания са изпълнени.

Извършена е извънредна проверка по сигнал за наличие на отпадъци на улица в с. Главиница, общ. Пазарджик. При проверката на място на ул. „Трета“ и ул. „Седемнадесета“ в с. Главиница не се установи наличие на замърсявания с отпадъци, както и складиране на такива извън площадката, стопанисвана от „Екобулхарт“ ЕООД.

Извършена е извънредна проверка по сигнал за замърсяване с отпадъци в района на с. Лозен, общ. Септември. При проверката на терени в землището на селата Лозен и Ветрен дол - в м. Стоянови ливади и м. Ели дере се установи наличие на различни по вид отпадъци от опаковки - пластмасови и метални, найлони, пластмасови касетки, растителни отпадъци в полиетиленови чували, неопаковани такива и др. Дадено е предписание на кмета на община Септември за почистване на замърсените терени и недопускане на последващо замърсяване. След извършен последващ контрол се установи, че даденото предписание е изпълнено. Терените са почистени и не е допуснато последващо замърсяване с отпадъци.

Извършена е проверка по сигнал за замърсяване с отпадъци в землището на с. Лозен, общ. Септември. Проверени са терени в регулацията на селото, в близост до т. нар. ,,Ракиджийница“, местности Ашъка и Азнето-Енеча, в които се констатираха предимно строителни отпадъци на малки купчини и излезли от употреба маркучи за капково напояване. Проверен е терен в м. Хаджи Капия в землището на с. Лозен, където се намира ,,Синият гьол“ - предмет на подадения сигнал. При обход на водоема се констатираха леки фракции отпадъци, предимно от пластмасови и метални опаковки, разпръснати на площ от около 150 линейни метра. На кмета на община Септември е дадено предписание със срок за почистване на замърсените терени и недопускане на последващо замърсяване с отпадъци. Предстои последващ контрол.

Извършена e извънредна проверка по сигнал за замърсявания с отпадъци в района около дигата на р. Марица в землището на с. Огняново, общ. Пазарджик. Установи се наличие на битови и строителни отпадъци, отпадъци от опаковки и пластмаса. В непосредствена близост до дигата са разпилени отпадъци от опаковки и пластмаса, парчета от пластмасова броня от МПС. Дадено е предписание на кмета на община Пазарджик за почистване на замърсените с отпадъци терени. Предстои последващ контрол.

Извършена e извънредна проверка по сигнал за замърсявания с отпадъци в каменна кариера в землището на с. Огняново, м. Малкото меше. Констатирано е наличие на битови и строителни отпадъци, отпадъци от опаковки, отпадъци от пластмаса и хартия, излезли от употреба гуми, разположени на купчини на площ около 5 дка. Дадено е предписание на кмета на община Пазарджик за почистване на замърсените с отпадъци терени. Предстои последващ контрол.

Извършена е извънредна проверка за замърсявания с отпадъци по левия бряг на р. Марица в землището на гр. Пазарджик. Констатирано е наличие на битови и строителни отпадъци, отпадъци от опаковки, излезли от употреба гуми. Дадено е предписание на кмета на община Пазарджик да организира почистване на замърсените с отпадъци терени на основание чл. 19, ал. 3, т. 15 и във връзка с чл. 55, ал. 1 от ЗУО, като не се допускат повторни замърсявания. Предстои последващ контрол.

Извършени са извънредни проверки във връзка с преустановено образуване на отпадъци и провеждане на процедура по чл. 21 от Наредба № 2 за класификация на отпадъците на земеделски производител в с. Равногор, общ. Брацигово и на следните обекти: площадка за дейности по третиране на отпадъци в с. Говедаре, общ. Пазарджик и находище ''Изток'' в с. Мирянци и находище ''Рибарниците'', участък-1 и участък-2 в гр. Пазарджик - дружеството е преустановило дейността си, фирмата е заличена в търговския регистър и се е преобразувала чрез вливане в друго дружество, което към момента извършва дейност на гореописаните находища. При проверките се установи, че земеделският производител и горецитираните дружества са преустановили дейността си и образуването на отпадъци на обектите и не са налични източници за образуване на такива.

Извършени са две извънредни проверки на “МЛ България" АД - площадка за третиране и транспортиране на отпадъци и на лечебно заведение в гр. Пазарджик по писма на РЗИ за унищожаване на негодни за употреба лекарства /върнати и/или неизползвани количества лекарства/ от клинично изпитване. Издадени са становища за унищожаване на негодни за употреба лекарства от клинично изпитване.

Извършена е извънредна проверка по жалба за изсипване на строителни отпадъци в частен имот в м. Санаториума, гр. Велинград. По време на проверката се констатира наличие на купчини земни маси и строителни отпадъци. Извършителят е установен и е дадено предписание, че като притежател на отпадъците е длъжен да ги почисти и да ги предаде на юридическо лице, притежаващо документ по чл. 35 от ЗУО. Предстои последващ контрол.

Извършена е извънредна проверка по сигнал относно замърсявания със строителни отпадъци, земна маса и смесени с тях битови отпадъци в местност Калище, гр. Велинград. Установи се наличие на отпадъци от изкопни земни маси, строителни отпадъци (варовикови блокове), смесени битови отпадъци, отпадъци от гуми, отпадъци от пластмасови и метални опаковки и други, разположени на отделни купчини на площ около 10 дка. Дадено е предписание на основание чл. 19, ал. 3, т. 15 и във връзка с чл. 55, ал. 1 от ЗУО, кметът на община Велинград да организира почистването на замърсените с отпадъци терени и да предприеме мерки за недопускане на последващо замърсяване. Предстои последващ контрол.

Извършена е извънредна проверка на търговски обект в гр. Пазарджик във връзка с дадено предписание да се постави табела с информация съгласно чл. 4, ал. 2, т. 1, т. 2, т. 3 и т. 4 от Наредбата за намаляване на въздействието на определени пластмасови изделия върху околната среда, с която да информира крайните потребители за единичната цена на пластмасовите изделия, вредното им въздействие върху околната среда и необходимостта от трайно намаляване на използването на пластмасови изделия за еднократна употреба. Даденото предписание е изпълнено.

**Последващ контрол:**

Извършена е извънредна проверка във връзка с дадено предписание на физическо лице, вносител на гуми за заплащане на продуктова такса към ПУДООС.

Извършена е извънредна проверка по последващ контрол за изпълнение на дадено предписание за почистване на замърсявания с отпадъци в района на бившата бензиностанция „Петрол“ АД в землището на с. Елшица, общ. Панагюрище. Даденото предписание е изпълнено.

Извършена е проверка в с. Лесичово по сигнал за замърсявани с отпадъци /препратен по компетентност до община Лесичово/ и предприети действия от общината. При проверка на място се установи, че замърсяванията с отпадъци са почистени. Лицето, подало сигнала, присъства на проверката и посочи нови места, замърсени с отпадъци. Дадено е предписание на кмета на община Лесичово да предприеме мерки за почистване на констатираните замърсявания. Предстои последващ контрол.

**ОХВ и контрол на риска –** през отчетния период е извършена една извънредна проверка по сигнал. Експертът взе участие в планова комплексна проверка на оператор без КР, в проверка на оператор с КР и в извънредна комплексна проверка на условия в решение по ОВОС.

Извършен е превантивен контрол по прилагане на изискванията на глава седма, раздел I на ЗООС и ЗЗВВХВС във връзка с 11 процедури по глава шеста от ЗООС за инвестиционни предложения, планове и програми.

През отчетния период е изготвен годишен план за 2024 г. за контролната дейност на комисиите по чл. 157а, ал. 2 от ЗООС за проверка на предприятия с нисък и висок рисков потенциал на територията на административна област Пазарджик. Отправено е искане до компетентните органи по чл. 157а, ал. 2 от ЗООС за определяне на техни представители в състава на горецитираните комисиите. Издадена е заповед на директора на РИОСВ-Пазарджик за определяне на поименния състав на комисиите.

Извършена е извънредна проверка по сигнал за неприятни миризми на ул. „Мильо войвода“ в гр. Пазарджик. При огледа на място е усетена неприятна миризма, идваща от шахтите на градската канализация. Съвместно с представител на „Водоснабдяване и канализационни услуги“ ЕООД са проверени ревизионните шахти на ул. „Мильо войвода“, ул. „Царица Йоана“ и техните пресечки в южната промишлена зона на гр. Пазарджик. Установено е, че в ревизионната шахта на изхода, в канализационния колектор от „Марица олио“ АД има голямо количество твърда растителна маса (корени от растения), която е запушила тръбите и възпрепятства нормалното оттичане на водата. На „Марица олио“ АД е дадено предписание да почисти шахтата и канализационния колектор. РИОСВ-Пазарджик ще извърши контрол по изпълнение на даденото предписание.

**КР и екологична отговорност –** през отчетния период е извършена една планова и една извънредна проверка на оператори с издадено комплексно разрешително.

Извършена е планова проверка на ЕТ „Ангелов - Иван Ангелов“, гр. Пещера - оператор на инсталация за интензивно отглеждане на птици с издадено КР № 308-Н0-И0-А1/2022 г. При проверката не са констатирани несъответствия с условията в издаденото комплексно разрешително и/или с нормативната уредба по околна среда.

Извършена е извънредна проверка по предписание с изтекъл срок, дадено на „Панагюрска медна компания“ АД по време на годишната комплексна проверка на дружеството през 2023 г. във връзка с установено съхранение на отпадък, който не е включен в условията на КР. Констатира се изпълнение на даденото предписание /т. 2 от КП № 01-14/28.11.2023 г./ Съхраняваният на площадката отпадък, който не е разрешен с условията на КР, е предаден на лице, притежаващо документ по чл. 35 от ЗУО на базата на сключен договор по реда на чл. 8 от ЗУО.

Изготвени са: 23системни оценки на риска на оператори с издадено КР по чл. 154 от ЗООС, 2 вътрешни становища по ИН и са дадени указания във връзка с прилагане изискванията на гл. Седма, раздел II от ЗООС, становище до ИАОС по процедура за промяна с актуализация на КР на ЕТ „Ангелов-Иван Ангелов“ във връзка с представено Приложение № 6, писма до всички оператори за предстоящо докладване за 2023 г. съгласно изискванията на Регламент № 166/2006 г. за създаването на Европейски регистър за изпускането и преноса на замърсители, писмо до МОСВ с информация за предприетите действия от страна на РИОСВ-Пазарджик за уведомяване на операторите относно предоставяне на данни за емисиите от техните площадки, информация до БД ИБР във връзка с определяне на размера на дължимите такси по чл. 194, ал. 1, т. 3 и прилагане разпоредбите на чл. 12, ал. 5 от Тарифата за таксите за водовземане, за ползване на воден обект и за замърсяване, становище за съгласуване на план за мониторинг на съдържанието на неизгорели вещества в шлака и дънна пепел на „Грийнбърн“ ЕООД, гр. Ловеч, площадка гр. Пещера, във връзка с условие 11.8.5 от актуализирано КР № 558-Н0-И0-А1-ТГ1/2023 г.

**Екологична отговорност –** през отчетния период експертът от направлението взе участие в планова комплексна проверка на оператор „Тити Ойл“ ЕООД, с. Главиница, площадка с. Мало Конаре. Операторът попада в приложното поле на ЗОПОЕЩ , тъй като извършва дейности от т. 2 и т. 4 от Приложение № 1 към чл. 3 на ЗОПОЕЩ. Не са констатирани несъответствия и не са давани предписания.

Въведени са данни в публичния регистър по Закона за отговорността за предотвратяване и отстраняване на екологични щети (ЗОПОЕЩ), съгласно Наредба за публичния регистър на операторите, които извършват дейностите по приложение №1 към чл. 3, т. 1 от ЗОПОЕЩ.

**ОВОС и ЕО –** през отчетния период от експертите на направление ОВОС и ЕО са извършени 4 проверки, от които 1 планова и 3 извънредни. В рамките на осъществения контрол няма дадени предписания и не са констатирани административни нарушения.

В изпълнение на утвърдения план за контролна дейност е извършена планова проверка по документи на поставено условие в решение за преценяване на необходимостта от извършване на ОВОС, при която се установи, че:

* условието, поставено в решение № ПК-03-ПР/2022 г. за преценяване на необходимостта от извършване на ОВОС е изпълнено.

Извършени са три (3) извънредни проверки във връзка с издадени решения по реда на Глава шеста от ЗООС, както следва:

* проверка във връзка с наблюдение и контрол при прилагане на ОУП на община Ракитово, съгласуван със Становище по ЕО № 3-3/2019 г., при която е одобрен входиран доклад за наблюдение и контрол при прилагане на Общия устройствен план на общината за периода 01.01.2022 г. – 31.12.2022 г.

- проверка относно давността на решение № ПК-126-ПР/2007 г. за преценяване на необходимостта от извършване на ОВОС. Установи се, че издаденото решение е в сила;

- извънредна комплексна проверка на обект без КР по писмо от МОСВ с приложен сигнал от Омбудсмана на Р България относно изпълнение на поставени условия за етапа на експлоатацията на ИП (от 22-ро до 35 условие) и на поставените мерки по чл. 96, ал. 1 т. 6 от ЗООС (точки IV и V в решението) в решение № 12-4/2009 г. по ОВОС на МОСВ за инвестиционно предложение „Добив на инертни материали (пясък и чакъл) от находище „Лозница-1“ в землищата на с. Динката и с. Памидово, общ. Лесичово, обл. Пазарджик с възложител „Холсим Кариерни Материали“ АД. В проверката взеха участие и представители на Регионална здравна инспекция (РЗИ) Пазарджик и Община Лесичово. За изпълнението на поставените мерки по чл. 96, ал. 1 т. 6 от ЗООС от възложителя е представен писмен доклад. с вх. № КД-03-10/27.02.2024 г. Заключението от проверката е, че не е констатирано неизпълнение на поставените в решение по ОВОС № 12-4/2009 г. условия и мерки по чл. 96, ал. 1, т. 6 от ЗООС, както и нарушения на екологичното законодателство.

През м. януари и м. февруари в РИОСВ-Пазарджик постъпиха 95 уведомления, по които са изготвени вътрешни становища, че ИП, планове/програми не подлежат на процедури по реда на глава шеста от ЗООС и 30 преписки за ИП и 10 преписки за планове и програми, съгласно Приложение 1 и 2 на ЗООС, 12 от които приключиха с краен акт. Издадени са: 4 решения за преценяване на необходимостта от извършване на ОВОС, с характер „да не се извършва ОВОС“, 1 решение за поправка на очевидна фактическа грешка в издадено решение за преценяване на необходимостта от извършване на ОВОС, 5 решения за преценяване на необходимостта от извършване на ЕО, от които 2 решения с характер „да не се извършва ЕО“ и 3 решения с характер „да се извърши ЕО“, 1 решение за прекратяване на процедура по ОВОС и 1 решение за прекратяване на процедура по ЕО; 7 с указания за следващи действия за провеждане на процедури по преценяване на ОВОС по реда на глава шеста от ЗООС; 1 становище по задание за определяне на обхвата и съдържанието на доклад по ОВОС, а 20 преписки, от които 16 във връзка с процедура по преценяване на ОВОС и 4 във връзка с процедура по ЕО, са в срок за отговор.

При провеждане на процедурите по ОВОС и ЕО са изпратени общо 119 писма (в т.ч. уведомителни и напомнителни писма до възложителя, за допълнителна информация, за становища от БДИБР-Пловдив, за становища от РЗИ-Пазарджик, за потвърждаване на влезли в сила административни актове, издадени от директора на РИОСВ-Пазарджик и др.)

Във връзка с подобряване координацията между институциите е взето участие в: две заседания на ОбЕСУТ при Община Пазарджик, заседание на ОбЕСУТ при Община Септември и две заседания на комисия по чл. 17 при ОД „Земеделие“.

**Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност –**

Засилен е превантивният, текущ и последващ контрол на фирмите за третиране на отпадъци с цел предотвратяване на нерегламентирани дейности с отпадъци на територията на област Пазарджик. В резултат на упражнен контрол и дадени предписания от експерти на РИОСВ-Пазарджик, през отчетния период са почистени замърсявания с отпадъци в района на бившата бензиностанция „Петрол“ АД в землището на с. Елшица, общ. Панагюрище и в землището на община Лесичово.

След упражнен контрол е почистена от отпадъци площадка в гр. Пазарджик, на която нерегламентирано са събирани и съхранявани отпадъци, дружество приведе дейността си съгласно изискванията на нормативната уредба и е издаден документ по реда на чл. 35 от ЗУО за площадка в гр. Пазарджик.

**Бизнеса** – Процедурите се водят в рамките на нормативните срокове. Крайните административни актове се публикуват своевременно на интернет страницата на РИОСВ-Пазарджик за уведомяване на заинтересованите лица. Чрез извършения превантивен контрол на издадените административни актове по реда на глава шеста от ЗООС се проследява реализацията на инвестиционните предложения спрямо одобрената характеристика, изпълнението на поставените условия и изпълнението на предвидените мерки в издадените решения/становища, правното действие на издадените административни актове и не се допуска експлоатацията на обекти или дейности без необходимите проведени процедури по реда на глава шеста от ЗООС.

*През м. януари и м. февруари са* *постановени*: 4 решения за преценяване на необходимостта от извършване на ОВОС, с характер „да не се извършва ОВОС“, 1 решение за поправка на очевидна фактическа грешка в издадено решение за преценяване на необходимостта от извършване на ОВОС, 5 решения за преценяване на необходимостта от извършване на ЕО, от които 2 решения с характер „да не се извършва ЕО“ и 3 решения с характер „да се извърши ЕО“, 1 решение за прекратяване на процедура по ОВОС, 1 решение за прекратяване на процедура по ЕО и 3 решения по Оценка за съвместимост (ОС).

*За периода са издадени:* 1 разрешение за извършване на дейности по третиране на отпадъци на основание чл. 71, ал. 1 от ЗУО, 1 разрешение за извършване на дейности по третиране на отпадъци на основание чл. 73, ал. 4 от ЗУО, 1 решение за прекратяване на действието на разрешение за дейности по третиране на отпадъци на основание чл. 72, ал. 3, т. 2 от ЗУО, 1 РД за извършване на дейности по третиране на отпадъци на основание чл. 78, ал. 10 от ЗУО, 5 РД за извършване на дейности по транспортиране на отпадъци на основание чл. 78, ал. 10 от ЗУО, 1 РД за извършване на дейности по третиране на отпадъци на основание чл. 79, ал. 1 от ЗУО, 17 РД за извършване на дейности по събиране и транспортиране на отпадъци на основание чл. 79, ал. 1 от ЗУО, 1 решение за отказ от издаване на РД за дейности по събиране и транспортиране на отпадъци на основание чл. 78, ал. 12, т. 1 от ЗУО, 7 становища за върнати работни листове за класификация на отпадъци и 3 становища до РЗИ-Пазарджик за унищожаване на негодни за употреба лекарства и лекарствени продукти с изтекъл срок на годност.

**Обществеността –** през месеците януари и февруари 2024 г. РИОСВ-Пазарджик отговори на 5 (пет) заявления за достъп до обществена информация - на две НПО, на две физически и на едно юридическо лице. Заявителите получиха пълен достъп до исканата информация. На сайта на инспекцията са публикувани две прессъобщения.

През отчетния период в информационния кабинет на РИОСВ-Пазарджик се проведе дискусия с единадесетокласници от Професионалната гимназия по химични и хранителни технологии в гр. Пазарджик на тема: „Въглеродният отпечатък от нашата дейност“. Учениците използваха електронен калкулатор на въглеродния отпечатък и установиха, че за една работна седмица общото количество емисии, генерирани в училището от потребление на енергия, вода, транспорт, храна и генерираните отпадъци възлиза приблизително на 2335 кг. СО2. Чрез познавателната игра „Изменението на климата“ учениците провериха дали са истински приятели на планетата Земя, отговаряйки на въпроси за своите ежедневни действия и навици, които могат да повлияят на изменението на климата.